  Майя Бывальцева 1-тӥ гудырикошконысен Удмуртиын тылпулэсь утиськонъя нимысьтыз радэс (режим) кужымаз пыриз. Со сярысь ивортэ элькунысь инкуазез утёнъя министерстволэн пресс-службаез. 20-тӥ куарусёнозь быдэс улосвылысь нюлэсъёсын тылскылыны лэзьымтэ. Нимысьтыз радэс дыръя нюлэсъёсын тылпулэсь утиськонъя куронъёсты тӥям понна штрафъёс чакламын: — нимаз адямиослы 4–5 сюрс манет; — интыужо муртъёслы 20–40 сюрс манет; — юридик огазеяськонъёслы 300–500 сюрс манет. Тылпулэсь утиськонъя куронъёсты быдэсъямтэен сэрен нюлэскын тылпу потӥз ке, уголовной кылкутон улэ кыскозы. Кенжылонъёсты адӟыку, со сярысь ӝегатскытэк ивортыны кулэ нюлэсъёсты утисьёслэн меӵак линиязы 8 (3412) 56-93-60, 8-800-100-94-00 телефонъёсъя яке тылпу кысонъя ёзэсэ 01 телефонъя, мобильной герӟет — 101,112. Тегъёс: Мерлык Ижкар тылпу Удмуртия нюлэс инкуазезутён Инкуазьузырлыкъяминистерство  